9. 6. 81 De Europæiske Fællesskabers Tidende Nr. C 138/11 
Udtalelse om forslag til Rådets afgørelse om bemyndigelse af Kommissionen til at optage 
lån til fremme af investeringerne i Fællesskabet 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 341 af 31. december 1980, side 18. 
A. UDTALELSENS JURIDISKE GRUNDLAG 
Rådet besluttede den 11. november 1980 i medfør af artikel 235 og 198 i traktaten om 
oprettelse af Det europæiske økonomiske Fællesskab at høre Det økonomiske og 
sociale Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 235 og 198, 
under henvisning til anmodning af 11. november 
1980 fra Rådet for De europæiske Fællesskabet om 
Udvalgets udtalelse om forslag til Rådets afgørelse 
om bemyndigelse af Kommissionen til at optage lån 
til fremme af investeringerne i Fællesskabet, 
under henvisning til beslutning truffet af Udvalgets 
præsidium den 18. november 1980 om at pålægge 
afdelingen for økonomiske og finansielle anliggen­
der at udarbejde udtalelse om forslaget, 
under henvisning til Udvalgets udtalelse af 27. april 
1978 om forslag til Rådets afgørelse om bemyndi­
gelse af Kommissionen til at optage lån til fremme af 
investeringerne i Fællesskabet (l), 
under henvisning til mundtlig beretning aflagt af 
ordføreren, Jean Rouzier, 
under henvisning til forhandlingerne på ovennævnte 
afdelings 62. møde den 17. februar 1981, og 
under henvisning til forhandlingerne på den 185. ple­
narforsamling den 25. og 26. februar 1981, mødet den 
25. februar 1981 
(i) EFTnr. C 269 af 13. 11. 1978. enstemmigt, idet dog 1 undlod at stemme, 
VEDTAGET FØLGENDE UDTALELSE: 
1. Generelle bemærkninger 
1.1. I den udtalelse, Udvalget er blevet anmodet om 
at udarbejde om det foreliggende forslag, der i 
hovedsagen udbygger og udvider Det nye Fælles­
skabinstrument NIC's anvendelsesområde, ønsker 
det først at bekræfte de synspunkter, der kom til 
udtryk i udtalelsen om det oprindelige NlC-for-
slag(i). 
1.2. Udvalget ønsker at minde om, at NIC er et led i 
en samlet EF-foranstaltning for at puste nyt liv i 
udviklingen hen imod en økonomisk og monetær 
union. Den understreger, at dette nye finansierings­
instrument skal betragtes som en mulighed, der sup­
plerer andre, og som ikke konkurrerer med andre 
organisationer eller myndigheder. Hovedmålene for 
dette instrument ligger inden for energi-, industri- og 
infrastruktursektorerne; formålet er på én gang at 
afbøde de regionale skævheder og at bekæmpe 
arbejdsløsheden. 
1.3. Det foreliggende forslag har til formål at 
fremme de samme mål ved at fjerne det samlede loft 
over de lån, Kommissionen har bemyndigelse til at 
Nr. C 138/12 De Europæiske Fællesskabers Tidende 9. 6. 81 
optage. Der foreslås ligeledes en mindre ændring i 
tranchesystemet, således at det bliver muligt at lade 
flere trancher løbe samtidigt. Der stilles endvidere 
forslag om, at Rådet skal fastlægge retningslinjer for, 
hvor vidt et projekt kan komme i betragtning, hvilket 
skal ske ikke med enstemmighed som tidligere, men 
med kvalificeret flertal. 
1.4. Udvalget har gentagne gange understreget, at 
det er nødvendigt at øge investeringerne, såfremt 
Fællesskabets økonomiske og sociale mål skal nås, 
og navnlig såfremt ledigheden skal bekæmpes. Inve­
steringerne har i de seneste år udvist en faldende 
tendens set i forhold til nationalindkomsten. Dette er 
sket på et tidspunkt, hvor der er stort behov for 
strukturelle tilpasninger, og sådanne tilpasninger 
kræver altid store investeringer. I udtalelsen om 
Kommissionens økonomiske årsberetning 1980/ 
81 (•) siger Udvalget, at investeringsbehovet skyldes 
mange faktorer. Ændringerne i de relative energipri­
ser vil på længere sigt ændre forbrugervanerne bety­
deligt. De medfører ligeledes, at nogle industrier bli­
ver relativt mindre og andre mere rentable end tidli­
gere, og de nødvendiggør store udgifter til energibe­
sparende foranstaltninger og til produktion af alter­
native energiformer. Endvidere skal der investeres 
for at skabe nye aktiviteter, som skal gøre det muligt 
åt vende tilbage til fuld beskæftigelse i fremtiden og 
at øge økonomiens konkurrenceevne. 
1.5. I samme udtalelse siger Udvalget, at det er 
nødvendigt at gøre så stor en indsats som muligt for 
at tilskynde til investeringer i forarbejdningsindu­
strien, da det er denne del af industrien, der er blevet 
hårdt ramt af både stigende energiomkostninger og 
faldende konkurrenceevne. Udvalget er derfor af den 
opfattelse, at lån til forarbejdningsindustriprojekter, 
og navnlig inden for små og mellemstore virksomhe­
der, skal prioriteres lige så højt som projekter inden 
for energi- og infrastruktursektorerne. 
1.6. Et af Fællesskabets svageste punkter hidtil har 
været dets manglende evne til kollektivt at tilpasse sig 
fremtidens realiteter i erhvervslivet. 
1.7. Udvalget erkender, at den ikke er ene om at 
understrege behovet for en styret politik for indu­
strielt samarbejde i Europa, nu hvor den europæiske 
økonomi gennemlever en række vanskeligheder, der 
nødvendiggør, at dets erhvervsstrukturer tilpasses, og 
at dets konkurrenceevne øges på grund af den hidtil 
ukendte intense konkurrence på et åbent mar­
ked (2). 
(i) EFT nr. C 348 af 31. 12. 1980. 
(2) Udkast til betænkning fra Europa-Parlamentets økono­
mi- og valutaudvalg om »Industrielt samarbejde mellem 
medlemsstaterne«. 1.8. Udvalget henstillede endvidere i sin udtalelse 
om »Rapport om visse strukturelle aspekter ved væk­
sten« (3), at Kommissionen skulle undersøge mulig­
heden for en mere effektiv anvendelse af de eksiste­
rende fællesskabsinstrumenter. Det mente, at hvis 
anvendelsen af sådanne instrumenter blev samord­
net, ville deres effektivitet trods deres begrænsede 
rækkevidde (f.eks. industripolitik) øges. 
1.9. Udvalget sætter sin lid til, at disse betragtninger 
vil stå i forgrunden, når Rådet på forslag af Kom­
missionen og efter høring af Europa-Parlamentet 
fastlægger retningslinjerne for udvælgelsen af støtte­
berettigede projekter. 
1.10. Disse retningslinjer bør nøje hægtes sammen 
med de EF-mål, der fastlægges i det 5. økonomiske 
program på mellemlang sigt (1981-1985), der snart 
skal vedtages. 
2. Særlige bemærkninger til den måde, hvorpå NIC-
afgøreisen fra 1978 fungerer og til, hvordan den vil 
virke fremover i den ændrede form 
2.1. Den oprindelige NIC-afgørelse, som Udvalget 
udtalte sig om, da den blev fremlagt som forslag, 
lagde et loft på 1 mia ERE over de samlede lån, som 
Kommissionen er bemyndiget til at optage. Rådet 
har allerede godkendt to trancher på hver 500 mio 
ERE, og formålet med det foreliggende forslag er at 
øge anvendelsen af dette instrument ved at fjerne 
låneloftet. På baggrund af de hidtidige erfaringer og 
Fællesskabets vækst- og beskæftigelsesstimulerende 
rolle samt de eksisterende kontrolforanstaltninger 
kan Udvalget godkende fjernelsen af det samlede 
låneloft. 
2.2. Et yderligere formål med det foreliggende for­
slag, som tager sigte på at ændre den oprindelige 
NIC-afgørelse, er at smidiggøre ordningen med lån­
tagningen i trancher, således at der åbnes mulighed 
for samtidige trancher. Men det er for det første 
Udvalgets opfattelse, at NIC bør anvendes til på­
trængte erhvervsinvesteringer. For det andet er det 
væsentligt, at sådanne lån som anført i pkt. 2.5. og 
2.6. nedenfor tilpasses dette nye mål. Udvalget kan 
derfor bifalde den større smidighed, som ændringer 
af NIC-bestemmelserne fører med sig. 
(3) EFT nr. C 146 af 16. 6. 1980. 
9. 6. 81 De Europæiske Fællesskabers Tidende Nr. C 138/13 
2.3. Det foreliggende forslag afviger fra den oprin­
delige NIC-afgørelse, eftersom det foreslås, at Rådet 
med kvalificeret flertal og ikke som før med enstem­
mighed på forslag af Kommissionen og efter høring 
af Europa-Parlamentet fastlægger retningslinjer for, 
hvilke kriterier projekterne skal opfylde for at 
komme i betragtning. Udvalget har intet at indvende 
mod denne ændring, men det gentager sit krav om, at 
Udvalget høres på samme måde som Parlamentet. 
2.4. NIC bør fortsat være en finansieringskilde, 
som supplerer de lån, der ydes af Den europæiske 
Investeringsbank og andre nationale og internatio­
nale långivere. NIC bør betragtes som en supple­
rende facilitet, som ikke konkurrerer med nogen 
organisation eller myndighed. Det fremgår af Kom­
missionens beretning om erfaringerne med NIC's 
funktion i de første 17 måneder af ordningens eksi­
stens, at placeringen af NIC-lån faktisk ikke har 
udgjort nogen hindring for emission af andre former 
for EF-lån. Kommissionen understreger, at lånene 
både med hensyn til størrelse og tempo bl.a. inden for 
EKSF og EIB fortsat har udviklet sig hurtigt. 
2.5. De hidtil ydede låns geografiske fordeling, 
deres fordeling på sektorer og deres skønnede be­
skæftigelsesmæssige virkninger på kort sigt er gen­
nemgået i Kommissionens meddelelse. Det fremgår 
heraf, at industrien, til trods for at den er medtaget i 
grundafgørelsen, ikke direkte er blevet tilgodeset 
med NIC-lån. Spørgsmålet er om dette skyldes den 
måde, hvorpå instrumentet har været anvendt (Kom­
missionen mener ikke, at et projekt kan komme i 
betragtning, eller Rådet forkaster et bestemt forslag 
om en tranche), eller om selve bestemmelserne for 
instrumentet trænger til at blive ændret. Back-to-
back lån er tydeligvis for store til de fleste industri­
projekter. Indgåelse af låneaftaler, inden Kommis­
sionen har tilvejebragt midlerne gennem optagelse af 
et lån, er forbundet med åbenbare ulemper for en er-
hvervsinvestor, navnlig fordi han ikke kender proce­
durerne og rentesatsen for lånet. 
2.6. Da afgørelsen ikke fjerner muligheden for at 
optage lån, inden aftalen om ydelse af lån indgås, 
burde Rådet have bemyndigelse til at yde tranenerne 
i mindre portioner (f.eks. 100-150 mio RE), som blev 
Udfærdiget i Bruxelles, den 25. februar 198 lånt på markedet og dernæst videre udlånt til en 
række lånere, efterhånden som der indgår låneansøg­
ninger, som imødekommes. 
2.7. Udvalget gentager, at det er ønskeligt så hurtigt 
som muligt at indføre ECU for alle låneoperatio­
ner. 
2.8. Den nødvendige kontrol vil være til stede, 
eftersom Rådet med hyppigere mellemrum skal god­
kende de forskellige trancher (hvoraf nogle eventuelt 
vil løbe parallelt). EIB skal fortsat bedømme lånta­
gernes kreditværdighed og projekternes rentabilitet 
efter normale bankmæssige kriterier. Kommissionen 
fremhæver gang på gang, at NIC-instrumentet helt 
klart er et af de låntagnings/långivningsinstrumen-
ter, som er fuldt dækket af Kommissionens forslag, 
således at sådanne aktiviteter skal være omfattet af 
budgettet. Hertil kommer, at budgetmyndigheden og 
Revisionsretten også medvirker til, at NIC ikke løber 
løbsk. 
3. Konklusioner 
3.1. Udvalget opfatter forslaget om at videreføre og 
udvide sigtet med NIC som et skridt, der går i retning 
af at opfylde behovet for at udnytte enhver mulighed 
for at stimulere økonomien ved at øge investerin­
gerne og støtte den fælles politik, der ligeledes frem­
mer den nødvendige konvergens imellem medlems­
staternes økonomiske udvikling. Det kan være et nyt­
tigt værktøj til fremme af strukturændringerne inden 
for industrien. Det er Udvalgets opfattelse, at de 
hidtidige erfaringer har været positive for Fællesska­
bet. Det betragter det som et led i en fællesskabsstra­
tegi, som vil bidrage til at genoprette den økono­
miske og sociale ligevægt og især til at skabe beskæf­
tigelse. Udvalget håber, at NIC i fremtiden vil blive 
bedre tilpasset industrisektorens behov. 
3.2. Af alle disse grunde støtter Udvalget med de 
ovenfor fremførte forbehold det foreliggende for­
slag. 
Tomas ROSEINGRAVE 
Formand for 
Det økonomiske og sociale Udvalg 
Nr. C 138/14 De Europæiske Fællesskabers Tidende 9. 6. 81 
BILAG 
til udtalelse fra Det økonomiske og sociale Udvalg 
Nedenstående ændringsforslag blev forkastet under forhandlingerne: 
Side 12, pkt 2.1 
Nederst side 4 tilføjes følgende til pkt. 2.1: 
»Den anser det imidlertid for nødvendigt, at Fællesskabets samlede låntagning begrænses 
(selvom den bør udgøre en betragtelig del af det årlige EF-budget) for dermed at lægge loft 
over Fællesskabets samlede økonomiske forpligtelser«. 
Afstemningsresultat 
16 stemte for og 38 imod.